જો પાટીદાર પ્રશ્નોના નિકાલ થશે તો હાર્દિક કોંગ્રેસને ટેકો આપી શકે છે. બીજી તરફ પાટીદારોની તમામ સંસ્થાઓ વતી સરદાર કલ્પરથના હરેશ પટેલે કહ્યું હતુ કે આંદોલનને પૂરું કરવા માટે સરકાર સાથે થયેલી મિટિંગમાં સરારે ત્રણ શરતો માની હતી જેમાં આર્થિક સહાય પણ સંસ્થાઓએ કરી દીધી છે. છતાં પાસની ટીમ કોંગ્રેસ સાથે મિટિંગ કરીને એના એ જ મુદ્દા પર અનામતની માગ કરીને પાટીદાર સમાજને ગુમરાહ કરી રહી છે. તો કોંગ્રેસ દ્વારા અત્યારે સરકારે બિન અનામત આયોગ બનાવાયું છે. તે બંધારણીય રીતે નથી તેવું જણાવીને કોંગ્રેસ બંધારણીય રીતે આયોગ બનાવશે તેવું આશ્વાસન પાસની મિટિંગમાં આપ્યું છે. સાથે દમન કેસમાં સીટની રચના અને જવાબદારો સામે પગલાં ભરવાનો વાયદો પણ કરાયો છે. પાસના પ્રજ્ઞેશ પટેલે જણાવ્યું હતું કે આજે પાસ અને કોંગ્રેસના આગેવાનો વચ્ચે મિટિંગ થવાની પૂરી શક્યતા છે, આ બેઠકમાં હાર્દિક પટેલ હાજર રહે તેવી શક્યતા નથી.